کاوە فەتحی

کاوە فەتحی (١٩٨٣ لە کامیاران - ) گۆڕانیبێژ، ژەنیار و ئاوازدانەری کوردی ڕۆژھەڵاتی کوردستانە.ئێن ئاڕ تی: کاوە 'میللەتی زیندووکوژی مردووپەرست'ی بڵاوکردەوە (بە سۆرانی)، نووسراو لە ١٦ی شوباتی ٢٠٢٢؛ سەردان لە ٢٩ی کانوونی دووەمی ٢٠٢٤. کاوە فەتحی بەھۆی خوێندنی گۆرانییەکانی ناڕەزایانەی سیاسی و ھونەری بەرگری ناسراوە و لەژێر گوشاری دەزگا ئەمنییەکانی کۆماری ئیسلامیی ئێران لە ساڵی ٢٠١٩ەوە بە ناچار ڕۆژھەڵاتی کوردستانی جێھێشتووە و لە ئێستادا لە نەرویژدا دەژێت.ڕێکخراوی ھەنگاو بۆ مافەکانی مرۆڤ: کاوە فەتحی لە ژێر گوشاری ناوەندە ئەمنییەکان ناچاربە بە جێھێشتنی زێدی خۆی بوو (بە سۆرانی)، نووسراو لە ١٤ی تەممووزی ٢٠١٩؛ سەردان لە ٢٩ی کانوونی دووەمی ٢٠٢٤.

 ژیان 
کاوە فەتحی لە ساڵی ١٩٨٣ لە شاری کامیارانی ڕۆژھەڵاتی کوردستان لەدایک بوو. لە سەردەمی میمنداڵی دەستیکرد بە ژەندنی گیتار و خوێندنی گۆرانی. یەکەمین کاری لە ساڵانی دەھەی ٢٠١٠ بڵاو کردەوە. بەدوای نزیکەی ٢٠ ساڵ چالاکیی ھونەری بەھۆی خوێندنی گۆرانییەکانی ناڕەزایانە و پاڵپشتیکردن لە خەڵک لە ساڵی ٢٠١٩ەوە لەژێری گوشاری دەزگا ئەمنییەکانی کۆماری ئیسلامیی ئێران ڕۆژھەڵاتی کوردستانی جێھێشت و و چوو بۆ وڵاتی نەرویژ.ڕێکخراوی ھەنگاو بۆ مافەکانی مرۆڤ: کاوە فەتحی لە ژێر گوشاری ناوەندە ئەمنییەکان ناچاربە بە جێھێشتنی زێدی خۆی بوو (بە سۆرانی)، نووسراو لە ١٤ی تەممووزی ٢٠١٩؛ سەردان لە ٢٩ی کانوونی دووەمی ٢٠٢٤.
ئێن ئاڕ تی: کاوە 'میللەتی زیندووکوژی مردووپەرست'ی بڵاوکردەوە (بە سۆرانی)، نووسراو لە ١٦ی شوباتی ٢٠٢٢؛ سەردان لە ٢٩ی کانوونی دووەمی ٢٠٢٤.

 ڕوانگەکان 
کاوە فەتحی بەھۆی گۆرانییە ناڕەزایانە و ناوەڕۆکە کۆمەڵایەتییەکان و سیاسییەکانی گۆرانییەکانیدا وەکوو ھونەرمەندێکی سیاسی و نیشتمانپەروەر ناسراوە کە لە ھونەری مۆسیقا بۆ دەربڕینی کێشە سیاسییەکانی کۆمەڵگا کەڵک وەردەگرێت. ئەو لە ١٩ی کانوونی یەکەمی ٢٠٢٢ لە گوتوبێژێک لەگەڵ بەرنامەی زایەڵيی داھێنان لە بەشی کوردیی دەنگی ئەمریکادا نەتەنیا ئاماژەی بە ھەندێک لە ڕوانگەکانی خۆی سەبارەت بە پەیوەندیی نێوان ھونەر و سیاسەت کردی، سەبارەت بە ڕۆڵی ھونەر لە بەرخۆدانی گەل لە وڵاتانی ئەمریکای لاتین کە لە ژێر ستەمی دیکتاتۆرییەتەکانی وابەستە بە ئەمریکاش قسە کردەوە. ئەو وتی ھونەرەکەی لە کۆمەڵگای کورد سەرچاوەی گرتووە و مەبەستی لە ھونەر ئاگاکردنەوەی خەڵکە بۆ ئەوەی بتوانێت بەرگری لە خۆی بکات.بەشی کوردیی دەنگی ئەمریکا: کاوە فەتحی دەنگێکی جیاواز (بە سۆرانی)، نووسراو لە ١٩ی کانوونی یەکەمی ٢٠٢٢؛ سەردان لە ٢٩ی کانوونی دووەمی ٢٠٢٤. ئەو ھەروەھا  لە ناڕەزایەتییانەی سەرانسەری ئێراندا دەنگی ھەڵبڕیو و گۆرانیی بۆ خەڵک خوێندەوە.بەشی کوردیی دەنگی ئەمریکا: پشتیوانی ھونەرمەندانی ئێران لە خۆپیشاندەرانی وڵاتەکەیان (بە سۆرانی)، نووسینی ھێرۆ زەنگەنە، نووسراو لە ٢٠ی کانوونی یەکەمی ٢٠٢٢؛ سەردان لە ٢٩ی کانوونی دووەمی ٢٠٢٤.

 کارەکان 
 ماسی خانم
 مەی بڕشن، ھۆنراوەی کەیوومەرس عەباسی٫
 میللەتی مردووپەرست، ٢٠٢٢، ھۆنراوەی خاڵە قازی.ئێن ئاڕ تی: کاوە 'میللەتی زیندووکوژی مردووپەرست'ی بڵاوکردەوە (بە سۆرانی)، نووسراو لە ١٦ی شوباتی ٢٠٢٢؛ سەردان لە ٢٩ی کانوونی دووەمی ٢٠٢٤.
 دەنگ ھەڵبڕە
 گوڵی من
 ژینا، ٢٠٢٢.
 کازیوە
 نان
 نەشکیە پەیمان
 سنە
 تەنیایی
 شەھید نامرێ، ھۆنراوەی شێرکۆ بێکەس.

 سەرچاوەکان 

پۆل:خەڵکی کامیاران
پۆل:زیندووان
پۆل:کەسایەتییەکانی ڕۆژھەڵاتی کوردستان
پۆل:کوردەکانی ڕۆژھەڵاتی کوردستان
پۆل:گۆرانیبێژانی پیاوی کورد
پۆل:گۆرانیبێژە پیاوەکانی کوردیی ناوەندی
پۆل:لەدایکبووانی ١٩٨٣
پۆل:گۆرانیبێژانی ئێرانی
پۆل:گۆرانیبێژان بە زمانی کوردی
پۆل:ھونەرمەندانی کورد